Kari Sutinen, plm, JUKO ry/OAJ 16.8.2018

Ilkka Kokkonen, varaplm, JUKO ry/OAJ

peruskoulun ja lukion opettajille ja rehtoreille

**AJANKOHTAISTA TIETOA OPETTAJILLE JA REHTOREILLE LUKUVUODEN ALUSSA**

**Opettajatietolomake ja sen tarkistaminen**

Lukuvuoden alkaessa jokainen opettaja saa tarkistettavakseen opettajatietolomakkeensa. Siihen on merkitty palkanmaksun perusteet seuraavalle lukuvuodelle. On tärkeää, että kaikki lomakkeeseen merkityt tiedot ovat oikein ja tarkistettu. Rehtorin tehtävänä on selventää lomakkeen sisältöä opettajille. Tarvittaessa lisäneuvoja saa myös palvelussuhdeasiantuntijoilta kouluvirastosta. **Opettaja vahvistaa opettajalomakkeen tiedot omalla allekirjoituksellaan.** Määräaikaisten opettajien on hyvä tarkistaa myös viranhoitomääräys ja siinä oleva määräaikaisuuden peruste.

**Yhteissuunnitteluaika, määrittely ja seuranta**

Yhteissuunnitteluaika (ys-aika) muuttui 1.8.2017 alkaen vuotuiseksi. Yhteissuunnitteluun on opettajalle varattu perusopetuksessa enintään 126 tuntia lukuvuodeksi. Lukiossa yhteissuunnitteluaikaa on varattu 50-107 tuntia lukuvuoden aikana.

**Kiky-aika ja vesot**

Kilpailukykysopimus lisäsi opettajien työaikaa yhteensä 24 tunnilla vuodessa. Lisäys on tehty toistaiseksi. Lisäyksestä 12 tuntia lisättiin edellä mainittuun ys-aikaan (pk 126 h/v ja lukio 50-107). Loput12 tuntia KIKY-ajasta voidaan käyttää opinto- ja suunnittelutyöhön tai muuhun opettajatyöhön oppilastyöpäivinä pidettävinä tilaisuuksina**.** Tästä voidaan sijoittaa 6 tuntia lauantaityöpäivälle oppilastyövuoden aikana perustellusta syystä.Opintotoimintaa ei saa sijoittaa kesäkeskeytyksen ajalle.Perinteiset kolme veso-koulutuspäivää ovat entiseen tapaan käytössä. Määräaikaisia ja sivutoimisia koskevat määräykset löytyvät virkaehtosopimuksesta ja oheisesta diasarjasta.

**Rehtori tekee pohjasuunnitelman koulukohtaisen ys-ajan käytöstä**

Kuopiossa OAJ:n ja työnantajan edustajat ovat halunneet selkeyttää yhteissuunnitteluajan käyttöä määrittelemällä yhdessä siihen kuuluvat tehtävät. Samalla on sovittu, että rehtorit tekevät koulukohtaisen suunnitelman ys-ajan käytöstä lukuvuoden aikana. **Tässä suunnitelmassa ovat mm. koulun yhteiset kokoukset ja palaverit.** Suunnitelmassa on huomioitava myös riittävä aika yhteistyöhön kodin ja koulun sekä muiden koulun yhteistyökumppaneiden kanssa. Ys-ajan määrittely on oheisessa diasarjassa. Opettajat voivat halutessaan seurata ys-ajan toteutumista kirjaamalla ylös siihen käytetty aika. OAJ:n jäsenille tarkoitettua VIPU-sovellusta. Sovellus on OAJ:n nettisivuilla. Esiin nousevissa kysymyksissä voit olla yhteydessä OVTES-alueen luottamusmiehiin.

**Rehtoreiden oman työajan suunnittelu- ja seurantavelvollisuus**

Virkaehtosopimuksen mukaan ennen työvuoden alkua on rehtorille vahvistettava työaikasuunnitelma. Työaikasuunnitelman toteutumista seurataan säännöllisesti.

Määräyksen tarkoituksena on huolehtia rehtorin työajan tarkoituksenmukaisesta käytöstä ja työajan riittävyydestä tarvittaviin työtehtäviin. Määräyksellä on myös rehtorin työhyvinvointiin liittyvä ulottuvuus.

**Keskeiset virkaehtosopimusmuutokset**

* Palkallinen isyysvapaa pitenee 12 päivään.
* Tilapäinen enintään neljän päivän mittainen (3 palkallista päivää) hoitovapaan ikäraja nousee 12 vuoteen.

**Kuopion kaupungin uudistetut ohjeet**

* Työkyvyn tuen toimintamalli.
* **Ohje harkinnanvaraisten virka- ja työvapaiden myöntämiseen**
* Sairauspoissaolo-ohje 1.3.2018 alkaen.
* Toiminta tapaturman sattuessa.
* Hyvä käytös kuuluu kaikille, ohje häirinnän ja muun epäasiallisen käyttäytymisen ehkäisyyn ja käsittelyyn työpaikalla

Edellä mainitut ohjeet on käytävä läpi vuosittain työpaikkakokouksissa ja työntekijöiden perehdyttämisen yhteydessä. Ohjeet ovat Santrassa.

**Lisää tietoa saa OAJ:n jäsensivuilta, ja paikallisilta luottamusmiehiltä.**

**Tiedote ja liitteet ovat myös OAJ Kuopion verkkosivuilla.**

**OVTES-alueen luottamusmiehet**

lehtori Kari Sutinen lehtori Ilkka Kokkonen lehtori Hannu Kokkonen

pääluottamusmies varapääluottamusmies luottamusmies

044-7181721 Jynkänlahden koulu Maaninkajärven koulu

kari.sutinen@kuopio.fi 044-7184672 044-7488303

 ilkka.kokkonen2@opedu.kuopio.fi hannu.kokkonen@opedu.kuopio.fi

lehtori Tiina Karjalainen luokanopettaja Minna Parviainen rehtori Sami Varis

luottamusmies luottamusmies luottamusmies

Kallaveden lukio Jynkän koulu Pirtin koulu

044-7181721 044-7184780 044-7184461

tiina.karjalainen@ minna.parviainen@opedu.kuopio.fi sami.varis@kuopio.fi

opedu.kuopio.fi

lehtori Kari Rajala lehtori Janne Timonen

Puijonsarven koulu Juankosken koulu

044-7185892 janne.timonen@opedu.kuopio.fi

kari.rajala@opedu.kuopio.fi

Kuopiossa 16. elokuuta 2018 Kari Sutinen, plm, JUKO ry/OAJ ry